Narodna skupština
20030718

Pitam se, nećemo li još u toku ove sednice imati intervenciju Vlade da su pogrešili, pa da unesu izmene u ovu odluku i zakon, a koji danas usvajamo, ili će nas ponovo vratiti na to da ovaj zakon treba da važi kada su u pitanju cigarete od 1.januara 2004. godine. Poštovani poslanici, poštovane poslaničke kartice, kada se zna da je glavni deo ostalih izmena u ovom zakonu o akcizama u stvari bio predmet amandmana SPS-a u gotovo svim delovima, osim kada je reč o luksuznim proizvodima, ozbiljno se postavlja pitanje, zašto su to sada predlozi Vlade, kada su tada oni bili neprihvatljivi iz mnogo razloga: da se krši i poništava transparentnost sistema; i to će izazvati lančane reakcije; i da nigde to nije u Evropi itd. Kako sada sve to i ovi razlozi ne postoji i oni danas mogu da prođu mimo toga i da se ove zakonske izmene oko akciza usvoje. Na ovakav zaključak me navodi činjenica na koju moram da podsetim i vas, kolege poslanici.